VEGA præsenterer

**VEGA fejrer Spil Dansk Dagen med Mike Sheridan og fire danske upcoming-bands**

 *Til den traditionsrige Spil Dansk Dagen den 25. oktober byder VEGA på to spændende koncerter. I Lille VEGA spiller af en de ypperste elektroniske musikere herhjemme, Mike Sheridan, og i Ideal Bar kan man opleve fire danske upcoming-bands.*

Sidste torsdag i oktober hvert år overtager dansk musik radio, tv, byrummet og musikscener landet over, når Spil Dansk Dagen bliver fejret. Dette har været en tradition siden 2001.

VEGA støtter selvfølgelig op omkring arrangementet og holder traditionen i hævd ved at lade det elektroniske vidunderbarn [Mike Sheridan](http://mikesheridan.dk/) starte en fest på scenen i Lille VEGA, og præsentere hele fire danske upcomingbands i Ideal Bar - som en del af konceptet ”Din Koncert”.

**Mike Sheridan i Lille VEGA**

Mike Sheridan udgav i april sit andet album, *Ved Første Øjekast*, som opfølger til sit succesfulde debutalbum *I Syv Sind* og har siden da turneret landet tyndt med sit liveband. Turnéen har blandt andet budt på et meget rost show i DRs Koncerthus, hvorfra man kan nyde følgende [optagelse](http://vimeo.com/51060918#at=0).

Der er efterhånden gået tre et halvt år, siden Mike Sheridan udsendte sit roste debutudspil I Syv Sind - i en alder af kun 16 år. Musikken på det nye album er mere organisk end forgængeren, men i centrum er stadig den unikke elektroniske lyd, som Mike Sheridan er blevet kendt for.

 **Stucco Records præsenterer… i Ideal Bar**Det nyopstartede danske indie-pladeselskab [Stucco Records](http://www.facebook.com/StuccoRecords?fref=ts) inviterer på Spil Dansk Dagen til en showcase i Ideal Bar. Her kan man for kun 50 kr. opleve fire danske upcoming-artister, som alle udkommer på pladeselskabet i efteråret 2012 og foråret 2013.

De fire bands på scenen er electropop-duoen [Lyrebyrds](http://www.facebook.com/Lyrebirdsband), de to rockbands [Deafbeats](http://www.facebook.com/staeBfaeD/info) og [Brigadiers](http://www.brigadiers.dk/) og pop-projektet [Marlequin](http://www.facebook.com/pages/Marlequin/395979820417714). Hør Lyrebyrds debutsingle ”[Beaches](http://www.youtube.com/watch?v=rVl19WpE6zY)” og få en forsmag på, hvad man kan forvente. Koncerten i Ideal Bar er en del af konceptet ”Din Koncert”, som er præsenteret af Tuborg og VEGA, og går ud på, at udvalgte arrangører får mulighed for at skabe en koncert i VEGAs Ideal Bar. Læs meget mere om ”Din Koncert” [HER](http://vega.dk/din-koncert.html).

**Fakta om koncerten**
Mike Sheridan
Torsdag den 25. oktober kl. 21.00
Lille VEGA, Enghavevej 40, 1674 Kbh. V
130 kr. + gebyr
Billetter kan købes via VEGAs hjemmeside, Billetlugen og i Fona.

Læs mere på http: <http://vega.dk/arrangementer/mike-sheridan-7462.html>

Deafbeats + Lyrebyrds + Brigadiers + Marlequin
Torsdag den 25. oktober kl. 20.00
Ideal Bar, Enghavevej 40, 1674 Kbh. V
50 kr. + gebyr (inkl. en gratis koncertøl)
Billetter kan købes via VEGAs hjemmeside, Billetlugen og i Fona.

Læs mere på http: <http://vega.dk/arrangementer/deafbeats-lyrebyrds-brigadiers-m-fl-9002.html>

*For yderligere oplysninger kontakt venligst*
Bettina Balle
Kommunikationsmedarbejder, VEGA, bb@vega.dk - 3326 0959